钦定古今图书集成/明伦汇编/闺媛典/第094卷 > 刘长庚妾雷氏
## 钦定古今图书集成/明伦汇编/闺媛典/第094卷 > 刘长庚妾雷氏

按《明外史列女传》：雷氏，同州人，诸生刘长庚妾。贼陷
潼关，将及州，长庚晚拜家庙，召妻及二子曰：“‘汝年长，
且有子，当逃’。召雷及所生子女曰：‘汝年少，当从吾死’。
雷曰：‘妾志也’。长庚携酒上楼，谓妾曰：‘汝平日不饮，今
当共醉’。妾欣然引满。长庚且饮且歌，夜半遍题四壁，
拔刀示妾曰：‘可以行乎’？对曰：‘请先之’。”夺刀自刎。长庚
解所系绦，缢于梁。女方七岁，横刀于壁，以颈就之死。